REPUBLIKA SRBIJA P r e d l o g

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj:

20. februar 2018. godine

B e o g r a d

Na osnovu člana 140. st. 2. i 6. Zakona o javnim nabavkama („Službeni glasnik RS“, br. 124/12, 14/15 i 68/15), Odbor za finansije, republički budžet i kontrolu trošenja javnih sredstava je, na sednici održanoj 20. februara 2018. godine, doneo

**O D L U K U**

**o pokretanju postupka za utvrđivanje predloga za izbor četiri člana Republičke komisije za zaštitu prava u postupcima javnih nabavki**

1. Pokreće se postupak za utvrđivanje predloga za izbor četiri člana Republičke komisije za zaštitu prava u postupcima javnih nabavki (u daljem tekstu: Republička komisija).

2. Oglašava se javni konkurs za izbor četiri člana Republičke komisije, u tekstu koji je sastavni deo ove odluke.

3. Javni konkurs objaviće se u „Službenom glasniku Republike Srbije“, dnevnom listu „Politika“, kao i na internet stranici Narodne skupštine [www.parlament.rs](http://www.parlament.rs).

4. Za članove Republičke komisije može biti izabrano lice koje ispunjava uslove za izbor iz člana 141. st. 3. Zakona o javnim nabavkama.

5. Nakon sprovedenog javnog konkursa Odbor za finansije, republički budžet i kontrolu trošenja javnih sredstava predložiće Narodnoj skupštini odluku o izboru četiri člana Republičke komisije.

6. O sprovođenju ove odluke staraće se generalni sekretar Narodne skupštine.

7. Ova odluka stupa na snagu danom donošenja.

PREDSEDNIK

dr Aleksandra Tomić